CELEX: 62007CN0565
Language: et
Date: 2007-12-31 00:00:00
Title: Kohtuasi C-565/07 P: AMS Advanced Medical Services GmbH 31. oktoobril 2007 esitatud apellatsioonkaebus Euroopa Ühenduste Esimese Astme Kohtu (viies koda) 18. oktoobri 2007 . aasta otsuse peale kohtuasjas T-425/03: AMS Advanced Medical Services GmbH versus Siseturu Ühtlustamise Amet (kaubamärgid ja tööstusdisainilahendused)

8.3.2008   
            
            
               ET
            
            
               Euroopa Liidu Teataja
            
            
               C 64/23
            
         AMS Advanced Medical Services GmbH 31. oktoobril 2007 esitatud apellatsioonkaebus Euroopa Ühenduste Esimese Astme Kohtu (viies koda) 18. oktoobri 2007. aasta otsuse peale kohtuasjas T-425/03: AMS Advanced Medical Services GmbH versus Siseturu Ühtlustamise Amet (kaubamärgid ja tööstusdisainilahendused)
   (Kohtuasi C-565/07 P)
   (2008/C 64/34)
   Kohtumenetluse keel: saksa
   Pooled
   
      Apellant: AMS Advanced Medical Services GmbH (esindaja: advokaat S. Schäffler)
   
      Teised menetluspooled: Siseturu Ühtlustamise Amet (kaubamärgid ja tööstusdisainilahendused), American Medical Systems, Inc.
   Apellandi nõuded
   
               —
            
            
               Tühistada Esimese Astme Kohtu 18. oktoobri 2007. aasta otsus.
            
         
               —
            
            
               Mõista kohtukulud nii käesolevas kui Esimese Astme Kohtus toimunud menetluses välja kostjalt ning vastustajalt.
            
         Väited ja peamised argumendid
   Apellatsioonkaebus tugineb väitele, et Esimese Astme Kohus on rikkunud ühenduse õigust. Kohus leidis, et apellandil ei ole lubatud nõuda esimest korda alles apellatsioonikojas, et vastulause esitaja tõendaks enda kaubamärgi kasutamist. Sellega rikuti ühtlustamisameti erinevate instantside tegevuse järjepidevuse põhimõtet ning määruse nr 40/94 artikli 43 lõikeid 2 ja 3 ning artiklit 74.
   Ühtlustamisameti erinevate instantside tegevuse järjepidevuse põhimõtte kohaselt oleks apellatsioonikoda pidanud oma otsuse rajama kõikidele nii vastulausete osakonna kui apellatsioonikoja menetluses esitatud kaebaja väidetele.